**A kétpólusú világrend megszűnése**

**A Szovjetunió és Jugoszlávia szétesése; Németország újraegyesítése**

|  |  |
| --- | --- |
| Összeállította: | Bozsik-Ágoston Nóra |
| Évfolyam: | 12. évfolyam |

**Törikalauz leírása:**

Mi a közös Teréz anyában, Barack Obamában és Mihail Gorbacsovban? Mind a hárman Nobel-békedíjasok. Egy díj kiosztása mindig megosztottságot szül, különösen így van ez a Nobel-békedíj esetében, s tovább nehezíti a kérdést Gorbacsov személye. Remek lehetőség nyílik, hogy beemeljük a drámapedagógia módszereit a történelemoktatásba és összehívjuk az osztály Nobel-békedíj tanácsát egy ülésre. A szerepjátékok csak abban az esetben lehetnek sikeresek és működhetnek hatékonyan, ha a diákok a tanórán megszerzett tudást mélységében megértették és valóban magukévá tették, így át tudják emelni egy élő közegbe is. A linkgyűjtemény nem hivatott a címben említett témakör tananyag-szerű feldolgozását kiváltani, sokkal inkább kiegészítő tartalmakat kínál, módszertani ajánlással. Az összegyűjtött tartalmak: fotósorozatok, idegen nyelvű hírösszefoglalók, szemtanúi beszámolók, szállóigévé vált mondások („Ich bin ein Berliner”) csak akkor emelhetők be a tanórába és kezelhetők a helyükön, ha a diákok előtte holisztikus képet kaptak a korszakról, előzményekről, politika,- gazdaság,- és társadalomtörténetről. A képlet azonban fordítva is igaz: a szigorú értelemben vett tananyag csak akkor válik érdekessé és főleg szerethetővé, ha teret engedünk az apró, személyes történeteknek, humornak és könnyedségnek.

Ui.: Az osztály ne felejtsen el egy meghívót küldeni az öreg Gorbacsovnak, hátha el tud menni az ülésre és képviseli magát.

**Kerettantervi tematikai egység:**

*A témához kapcsolódó kerettanterv(ek) linkje(i)*:

 <http://kerettanterv.ofi.hu/03_melleklet_9-12/index_4_gimn.html>

**Kulcsszavak:** FÁK, peresztrojka, glasznoszty, rendszerváltás, gerontokrácia, Jugoszlávia, Csernobil

**Tantárgyi kapcsolatok:**

|  |  |
| --- | --- |
| Előzetes ismeretek | A hidegháború eseménytörténete, a keleti és a nyugati tömb története, a kommunista és a kapitalista ideológiák. |
| Ének-zene | A beat és a rock. Szórakoztató zenei műfajok. |
| Mozgóképkultúra és médiaismeret | Tömegkommunikáció, a média és a mindennapi élet. |

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Dupcsik Csaba – Repárszky Ildikó – Ujvári Csaba: Befejezetlen múlt 6. – A globális válság felé 1930 – (tankönyv), Műszaki Könyvkiadó, 2003.
* Fischer Ferenc: A megosztott világ – A Kelet -Nyugat, Észak-Dél nemzetközi kapcsolatok fő vonásai (1941–1991), IKVA Kiadó, 1996.

**Linkgyűjtemény:**

|  |  |
| --- | --- |
| Kép/térkép  | Értékelő megjegyzések |
| [*https://commons.wikimedia.org/wiki/File:USSR\_Republics\_Numbered\_Alphabetically.png#/media/Fájl:USSR\_Republics\_Numbered\_Alphabetically.png*](https://commons.wikimedia.org/wiki/File%3AUSSR_Republics_Numbered_Alphabetically.png#/media/Fájl:USSR_Republics_Numbered_Alphabetically.png) | **A felbomlott Szovjetunió utódállamai (1990-1991)** |
| <http://szovjetunio.terkepek.net/szovjetunio-terkep.jpg> | **Az egykori Szovjetunió utódállamainak térképe (1990-1991)** |

|  |  |
| --- | --- |
| Videó és animáció  | Értékelő megjegyzések |
| <https://zanza.tv/tortenelem/ket-vilagrendszer-versengese-szovjet-tomb-felbomlasa/enyhules-es-kis-hideghaboru> | **Zanza Tv – Enyhülés és kishidegháború (idő:05:48)***Tanórába illesztés:* A narrációs szöveget vagy csak annak egy kiválasztott részletét a tanár „lyukas szöveg” (Fill the gap) formájában kivetíti és elindítja a videót hanganyag formájában. A diákok a hiányzó szövegrészletet a hallottak alapján (füzetükbe, számozás segítségével) kiegészítik. Érdemes olyan kulcsfogalmakat, személyneveket, évszámokat kivágni a szövegből, amelyek újak, bevezetésre várnak vagy tartalmuknál fogva kiemelésre szorulnak. |
| <https://zanza.tv/tortenelem/ket-vilagrendszer-versengese-szovjet-tomb-felbomlasa/rendszervaltas-szovjetunioban-es> | **Zanza Tv – Rendszerváltás a Szovjetunióban és Közép-Európában (idő:05:42)***Tanórába illesztés:* A fentiekhez hasonlóan a tanár előkészít egy „lyukas szöveget”, most azonban pontosan annyi részletet vág ki a szövegből, ahány diák az órán ül. A hiányzó szövegrészletek egy-egy cetlire kerülnek, amelyek a szöveg meghallgatása előtt kiosztásra kerülnek a diákok között. A videó lejátszása után a tanár elkezdi felolvasni a narrációs szöveget, kisebb szünetet hagyva a „lyukak” előtt, hogy az illetékes diák nagy plénum előtt ki tudja egészíteni a szöveget. Így összességében minden diáknak aktívan részt kell venni a munkában, a végén csak akkor áll össze a szöveg, ha mindenki részt vesz a felolvasásban. Ha elsőre akadozik a felolvasás, másodjára is meg lehet próbálni, ezzel is memorizálva a szöveg tartalmát. A feladat egyéni koncentrációt igényel, ugyanakkor mégis csapatmunkára ösztönzi a diákokat. |
| <https://www.youtube.com/watch?v=028gd8Sn3m0> | **Gorbacsov lemondása – ITN-hírek (1991.12.25.; idő:4:45)**Angol nyelvű ITN-hírek az Egyesült Királyságból, bemutatva Mihail Gorbacsov lemondását. *Javaslat:* Önkéntes, angolul magabiztosan beszélő diákot fel lehet kérni, hogy legyen ő az osztály szinkrontolmácsa. Néhány mondat után a tanár megállíthatja a videót, ezzel időt hagyva a fordításra. Ki lehet nevezi másodlagos és harmadlagos tolmácsokat is, akik besegítenek, ha elakadt a főtolmács. |
| <https://www.youtube.com/watch?v=F0-LbcjEKVs> | **A Szovjetunió összeomlása, avagy a Peresztrojka (idő:36:23)**A videón szereplő tanár stílusa vitatható, de az elhangzott információk hitelesek. A témát sokszínűen, holisztikusan közelítik meg, a politikatörténet mellett nagy hangsúly kerül a gazdasági és társadalmi folyamatokra is. A videó rendkívül informatív, ezért alkalmas arra, hogy a diákok ez alapján, ennek segítségével készítsenek saját jegyzetet, így a téma egyéni feldolgozására is jó lehetőséget nyújt.  |
| <https://www.youtube.com/watch?v=64Tqxy1pzqg> | **Érettségi 2019 – Történelem (MTVA, 2018): A keleti blokk válsága és összeomlása (idő:26:00)**A videó tapasztalt szaktanár közreműködésével nyújt segítséget az érettségire készülőknek. Az előadás sokszínűen (narráció, dokumentumfilm-részletek, ábrák, térképek) foglalja össze a témát. Javaslat: **„Vendégtanár a tanórán”**A videó akár teljes egészében levetíthető az órán, ezzel kiváltva a diákok által megszokott saját tanáruk előadását. Virtuálisan vendégül hívhatják a videóban előadó tanárt, ezzel is megtörve a szokásrendet. A tanagyag feldolgozása, részletek megbeszélése már ismét a tanár személyes közvetítésével történik. |
| <https://www.youtube.com/watch?v=q6GEamJxmkw> | **Tvrtko: Túl minden határon – Csernobil (ATV, 2019.; idő:47:56)**Csernobil történetét sokféle módon feldolgozták már, ez a dokumentumfilm most a katasztrófa magyar szálait szeretné bemutatni.*Oral-history*: A téma remek lehetőséget ad, hogy beemeljük az oral-history kínálta módszert az órába. A diákok kutassanak környezetükben szemtanúk, áldozatok után, s készítsenek interjút, beszélgessenek velük! Később tanórai keretek között elmesélhetik társaiknak a személyesen megszerzett történeteket. Igény szerint akár kisfilmet is lehet készíteni a témában.  |
| <https://www.youtube.com/watch?v=7HxGjCv62VY> | **Brüsszeli stáb által készített imázsvideó a Páneurópai Piknik Emlékparkról (2015.; idő: 3:41)**Ahogy az a videóban is elhangzik, az emlékpark a történelmi hitelességet igyekszik megőrizni és átadni. Érdekessége az angol feliratozás, nyelvgyakorlásra is alkalmas. Sopron-környéki osztálykirándulás során kötelező program. Kihelyezett történelemórára is kiváló helyszín.  |
| <https://www.youtube.com/watch?v=O9HtbTZuO_g&list=PLD6OauaVTZdAfkT5752qbsK4HjQ2LYGH-> | **Roger Warers – The wall in Berlin – 1990 (idő: 4:06)**A felvétel az 1990. július 21-én Berlinben tartott gigantikus koncerten készült, mely a Pink Floyd együttes The Wall című albumának előadása volt. A koncert aktualitását a berlini fal lebontása és Németország újraegyesítése adta. |
| <https://www.youtube.com/watch?time_continue=68&v=NaZ3onbUrew&feature=emb_logo> | **JF Kennedy – Ich bin ein Berliner – 1963.06.26. (idő:1:08)**Tényleg nevetségessé tette magát Kennedy a fenti német mondatával? Valóban fánknak nevezte magát, amikor “ein Berliner“-nek titulálta magát? Igazi rejtvényes házi feladat lehet a kérdés. Emellett azonban ne feledkezzünk meg Kennedy beszédének valódi üzenetéről sem!  |
| <https://www.youtube.com/watch?v=4wsWvbEZm5E> | **Der Tag der Deutschen Einheit - Slow German (idő:4:44)**Egy osztályban általában vannak németül tanuló, beszélő diákok. Ez a videó ezen diákok számára lehet érdekes, hiszen autentikus német nyelven, ámde lassan beszélve, tanító jelleggel osztanak meg információkat, érdekességeket a német egység napjával kapcsolatban.Javaslat: az osztály németül tanuló diákjai a videóból kinyert információkat osszák meg többi tanulótársukkal! |
| <https://www.youtube.com/watch?v=UvWcucDLHlM> | **Filmrészlet a Good bye Lenin (2003) című filmből (idő: 3:26)**A részlet a film egyik kulcsmomentumát mutatja be, ami természetesen csak a teljes film kontextusában értelmezhető. A film filmklub keretein belül, illetve otthoni megnézésre javasolt. Javaslat: a németül tanuló diákok a filmet eredeti nyelven, esetleg felirattal is megtekinthetik az autentikusabb hatás érdekében. |

|  |  |
| --- | --- |
| Interaktív feladat | Értékelő megjegyzések |
| <https://quizlet.com/178266967/flashcards> | **Quizlet – A kétpólusú világrend megszűnése**A Quizlet segítségével a diákok változatos módon tudják elsajátítani a témához tartozó eseményeket és évszámokat. A diákok bármely témához maguk is készíthetnek hasonló összeállítást, osztályon belül megosztva, hogy mindenki hozzáférjen. A program folyamatosan értékeli a felhasználót, így visszajelzést ad a diák aktuális tudásszintjéről. A program használata ingyenes, de előzetes regisztrációt igényel.  |

|  |  |
| --- | --- |
| Internetes tartalom vagy alkalmazás  | Értékelő megjegyzések |
| <https://tort-tura.blogspot.com/2016/11/a-ketpolusu-vilagrend-megszunese.html> | **A kétpólusú világrend megszűnése; a Szovjetunió és Jugoszlávia szétesése; Németország újraegyesítése**Az oldal egy folyamatosan bővítés alatt álló, történelem-érettségire felkészítést elősegítő honlap. A diákok saját maguk által kidolgozott tételei az elsajátítás hatékonyságának szempontjából hasznosabbak, mint a készen megkapottak, ezért a témák egy az egyben átvétele az igényes összeállítás ellenére sem javasolt.  |
| <http://www.oroszvilag.hu/?t1=tortenelem&hid=1747>  | **A Szovjetunió széthullása – Egy szemtanú visszaemlékezései (Gyóni Gábor, 2011)**Mihail Poltoranyin Borisz Jelcin híve és munkatársa volt. A visszaemlékezés szubjektív jellege mellett számos érdekes és értékes, forrásértékű megfigyelést tartalmaz a Szovjetunió széthullásáról. *Javaslat: A visszaemlékezés kiadható diákoknak egyéni feldolgozásra, kiselőadás készítésére. Cím: Milyen tényezőknek tulajdonította a szemtanú a Szovjetunió szétesését?* *Egy másik diákot meg lehet kérni, hogy hasonló témában készítsen kiselőadást, a fókusz szintén a Szovjetunió széthullásának okain legyen, de ő egy objektív szöveg, pl. történelemkönyv, célzott szakirodalom tartalmára hagyatkozva gyűjtsön szempontokat.**A két kiselőadás eredményeit később érdemes összehasonlítani: hogyan találkozik, egyáltalán találkozik-e a szubjektív visszaemlékezés és az objektívnak mondható történetírás?*  |
| <https://www.wikiwand.com/hu/A_Szovjetuni%C3%B3_felboml%C3%A1sa> | **A Szovjetunió felbomlása – Wikiwand**A Szovjetunió felbomlásának történetét jól strukturáltan foglalja össze. A szöveg interaktív, hiszen egyes megjelölt fogalmak, dátumok, személynevek mögött hiperlinkek találhatóak, így egy kattintással még több információ megtudható a kiemelt szövegrészletről.  |
| <https://index.hu/galeria/index/tudomany/2016/08/18/25_eves_a_szovjetunio_harakirije/9> | **Fotógyűjtemény - 25 éves a Szovjetunió harakirije – Index**A fotógyűjtemény nagy előnye, hogy minden fotó mellett egy tartalmas leírás is található.  |
| <https://24.hu/kulfold/2017/09/18/meghalt-a-szovjet-tiszt-aki-megmentette-a-vilagot-az-atomhaborutol/> | **Meghalt a szovjet tiszt, aki megmentette a világot az atomháborútól (2017)**A cikk egy „kisember” (Stanislav Petrov) hőstettéről emlékezik meg, aki megakadályozta az Amerikai Egyesült Államok és a Szovjetunió közti nukleáris háborút (1983). *Story-percek: Vannak olyan történetek, érdekességek, amelyek bár nem képezik a tananyag szerves részét, a diákok számára mégis érdekesek és értékesek lehetnek. Ilyen esetekben nyithat a tanár az órán belül ún. Story-perceket és elmesélheti röviden pl. a fenti történetet. Az ilyen percek beillesztése kicsit lazábbá teszik az óra feszített tempóját, az elnevezés pedig érzékelteti, hogy ez egy adalék-információ és nem ez képezi a fókuszt.* |
| <http://arkadia.pte.hu/ikt/bsze/jugoszlavia_felbomlasa.htm> | **Jugoszlávia felbomlásának kronológiája**A jugoszláv tagköztársaságok kiválásának rövid történetét vonultatja fel időrendi sorrendben, térképes kiegészítéssel. *Tipp: Kiválasztunk hat diákot, akik megszemélyesítik Jugoszlávia tagköztársaságait és élőláncot alkotva felállhatnak, majd elmondhatják E/1. személyben a történetüket.* |
| <https://hirado.hu/kulfold/cikk/2019/11/08/harminc-eve-omlott-le-a-berlini-fal> | **Fotósorozat a berlini fal leomlásáról – MTI összeállítás, 2019.**Színes, megkapó fotók a berlini fal leomlásáról. |
| <https://infostart.hu/kulfold/2015/10/13/mihail-gorbacsov-szovjet-elnok-25-eve-kapta-meg-a-nobel-bekedijat-765399> | **Mihail Gorbacsov Nobel-békedíjat kapott (MTVA Sajtó- és Fotóarchívumának anyaga, 2015)**Mikor? Miért pont Gorbacsov és ki vette át a díjat? Mi lett a díjjal együtt járó pénzzel? A cikkből mindenre fény derül. |
| <http://www.magyarszemle.hu/cikk/elkerulhetetlen_volt_e_jugoszlavia_felbomlasa_> | **Pecze Zoltán: Elkerülhetetlen volt-e Jugoszlávia felbomlása? (Magyar Szemle, 1996 – Új folyam V. 6. szám)**A szerző Jugoszlávia felbomlásának történetét egy drámához hasonlatos módon írja le: bemutatja a feleket és azok érdekeit, a Délszláv háború szakaszait pedig a dráma különböző felvonásaival azonosítja. Túl azon, hogy igazán olvasmányos és tartalmas írás, a szöveg tálcán kínálja a lehetőséget egy esetleges drámapedagógiai feldolgozáshoz.  |